És en nits com les del pròxim dimecres quan el club té l'oportunitat d'enlluernar el seu públic i d'enganxar nous aficionats que quedin captivats per les estrelles que desfilaran pel Miniestadi. Una oportunitat d'or que el Barça no vol desaprofitar i que ja fa dies que explota promocionant el partit per tots els mitjans i canals possibles. En el record, els 10.350 aficionats que van gaudir de la semifinal contra el Paris Saint-Germain la temporada passada.